ആദാമിന്റെ പാപത്തിനു ശേഷം അതിന് പരിഹാരമായി Jesusനെ അയക്കാൻ God 4000 വർഷം താമസിച്ചത്  എന്തുകൊണ്ട്?
Channel: Gospel Of Socrates : Charvakam
Date: 2019-12-23

#AdamsSin #Crucifixion ആദാമിന്റെ പാപത്തിനു ശേഷം അതിന് പരിഹാരമായി യേശുവിനെ അയക്കാൻ ദൈവം 4000 വർഷം താമസിച്ചത്  എന്തുകൊണ്ട്?
After Adam sinned why did God take 4000 years to send Jesus as scapegoat?

പൗലോസ് സ്ലീഹായാണ് ഇന്നത്തെ കൃസ്തുമതത്തിന്റെ വിശ്വാസപ്രമാണങ്ങൾക്ക് രൂപം കൊടുത്തത്. കൃസ്തുമതത്തിന്റെ അന്തസത്ത എന്തെന്നാൽ, ആദാമും ഹവ്വയും ദൈവത്തോട് അനുസരണക്കേട് കാണിച്ചെന്നും, അതിന് അവരേയും അവരുടെ തലമുറകളേയും ദൈവം  ശിക്ഷിച്ചു എന്നും, അവരുടെ പാപത്തിനു പരിഹാരമായി ദൈവം സ്വപുത്രനായ യേശുവിനെ ബലികഴിച്ചു എന്നുമാണ്.
ഇങ്ങനെ ഒരു യമണ്ടൻ കഥ മെനഞ്ഞെടുത്തതിന് പൗലോസ് ശ്ലീഹ എല്ലാ അഭിനന്ദനങ്ങളും അർഹിക്കുന്നു. പക്ഷേ …
ഒരു കുട്ടിയുടെ മുന്നിൽ ഒരു മിഠായി വച്ചിട്ട് അത് തിന്നരുത് എന്നു പറയുന്നതുപോലെ ഒരു പ്രവർത്തിയല്ലേ ആദി മനുഷ്യരായ ആദാമിനോടും ഹവ്വയോടും ദൈവം ചെയ്തത്? തന്നെയുമല്ല ഇത്ര ഒരു ചെറിയ കുറ്റത്തിന് ആദത്തെയും ഹവ്വയേയും മാത്രമല്ല ആയിരമായിരം തലമുറകളായുള്ള അവരുടെ പിന്ഗാമികളെയും ശിക്ഷിക്കുന്നത് എന്ത് ന്യായമാണ്? 
ബൈബിളിലെ Ezekiel 18:20 പറയുന്നത് ഒരാൾ ചെയ്യുന്ന കുറ്റത്തിന് അയാളുടെ മാതാപിതാക്കളേയോ മക്കളേയോ ശിക്ഷിക്കരുതെന്നാണ്. എന്നാൽ ദൈവം തന്നെ നിർമിച്ച ഈ നിയമത്തിന് വിപരീതമായാണ് ദൈവം ആദാമിന്റെ പിൻഗാമികളെ ആയിരക്കണക്കിനു തലമുറകളായി ശിക്ഷിക്കുന്നത്. ഇതിൽ നിന്നെല്ലാം സ്പഷ്ടമാകുന്നത് ദൈവം നീതിബോധം തൊട്ടുതീണ്ടാത്ത ഒരു സാഡിസ്റ് ആണെന്നാണ്.

അയർലന്റിലെ ബിഷപ്പ് ആയിരുന്ന Ussher ബൈബിൾ വിശദമായി പഠിച്ചശേഷം ഒരു നിഗമനത്തിൽ എത്തി. അതനുസരിച്ച് കൃസ്തുവിനു മുൻപ് 4004)o  വർഷത്തിലാണ് ദൈവം സൃഷ്ടി നടത്തിയതെന്ന്. സഭ ഇതങ്ങീകരിക്കുകയും ചെയ്തു. ബൈബിൾ തന്നെ പറയുന്ന മറ്റൊരു കാര്യമുണ്ട് - ആദം തൊള്ളായിരത്തോളം വർഷങ്ങൾ ജീവിച്ചിരുന്നെന്ന്. ഇതിൽ നിന്നും മനസ്സിലാകുന്നത് ആദാമിന്റെ പാപവും യേശുവിന്റെ ജന്മവും തമ്മിൽ ഏതാണ്ട് 3000-4000 വര്ഷങ്ങളുടെ വ്യത്യാസമുണ്ടെന്നാണ്. ആദം പാപം ചെയ്ത ഉടനെതന്നെ യേശുവിനെ വിട്ട് പാപപരിഹാരം ചെയ്യാമെന്നിരിക്കെ ദൈവം എന്തിനാണ് 3000, 4000 വർഷങ്ങൾ കാത്തിരുന്ന് പാഴാക്കിയത്? ആദം ചെയ്ത ചെറിയ ഒരനുസരണക്കേട് ദൈവത്തിന് ക്ഷമിക്കാവുന്നതേ ഉണ്ടായിരുന്നുള്ളു. പകരം സ്വപുത്രനെ ബലി കഴിച്ചതിന്റെ ഔചിത്യവും  സ്പഷ്ടമല്ല. 
ഇതിലെ പ്രതിയായ ആദാമിനു പകരം വാദിയായ ദൈവം തന്നെ ശിക്ഷ ഏറ്റുവാങ്ങുന്നതും പരിഹാസ്യമല്ലേ എന്ന ചോദ്യവും ഇവിടെ ഉദിക്കുന്നു. ഒരാൾ നിങ്ങളെ അക്രമിച്ചാൽ അതിന്റെ ശിക്ഷ നിങ്ങൾതന്നെ ഏറ്റുവാങ്ങുന്നത് എന്ത് യുക്തിയാണ്? അങ്ങനെ ശിക്ഷ വാദി തന്നെ ഏറ്റുവാങ്ങുന്നതിലും എത്രയോ യുക്തി സഹജമാണ് ആ കുറ്റം കണ്ടില്ലെന്നു നടിക്കുന്നത്?
നമ്മൾ മനുഷ്യർ പോലും ഒരാൾ ചെയ്ത കുറ്റത്തിന് മക്കളെ ശിക്ഷിക്കാറില്ല. പക്ഷെ നീതിമാണെന്ന് വീമ്പിളക്കുന്ന ദൈവം തന്നെ ആയിരക്കണക്കിന് തലമുറകളായി മനുഷ്യരെ പീഡിപ്പിക്കുന്നതിൽ എന്ത് ന്യായമാണുള്ളത്?
ദൈവവും ആദാമും തമ്മിലുള്ള ഇടപാടിൽ മറ്റു മൃഗങ്ങൾ ഒന്നും ഇടപെട്ടിട്ടില്ല എന്നിരിക്കെ നമ്മളെക്കാൾ കൂടുതൽ  മൃഗങ്ങളെയും ക്രൂരമായി പീഠിപ്പിച്ച് അവയ്ക്ക് വംശനാശം പോലും വരുത്തിവച്ചതിന്  എന്ത് ന്യായമാണ് ദൈവത്തിന് അല്ലെങ്കിൽ പൗലോസ് സ്ലീഹായ്ക്ക് പറയാനുള്ളത്?
ഒരാൾ ചെയ്ത കുറ്റത്തിന് അയാൾ ശിക്ഷ ഏറ്റുവാങ്ങിക്കഴിഞ്ഞാൽ കുറ്റം ചെയ്തതിനു മുൻപുള്ള അവകാശങ്ങളും സൗകര്യങ്ങളും തിരിച്ചു നൽകുക എന്നതാണ് സാമാന്യ നീതി. എന്നാൽ ആദാമിന്റെ പാപത്തിന് യേശു പരിഹാരം ചെയ്തിട്ട് 2000 വർഷങ്ങൾ കഴിഞ്ഞു. എന്നിട്ടും മനുഷ്യരുടെയും മൃഗങ്ങളുടെയും എല്ലാം അവസ്ഥ യേശുവിനെ കുരിശിലേറ്റുന്നതിനു മുന്പുള്ളതുതന്നെ. ആദവും ഹവ്വയും  കുറ്റം ചെയ്ത ഉടനെ  അവരെ പറുദീസയിൽ നിന്നും അടിച്ചു പുറത്താക്കിയ ദൈവം ആ തെറ്റിന് യേശു പരിഹാരം ചെയ്തിട്ട 2000 വർഷങ്ങൾ കഴിഞ്ഞിട്ടും നമ്മെ പറുദീസയിൽ തിരികെ പ്രവേശിപ്പിക്കാത്തത് അനീതിയല്ലേ?
ഇതിൽ നിന്നെല്ലാം വ്യക്തമാകുന്ന ഒരു കാര്യം, ബൈബിളിലെ ദൈവം ഒരു സാഡിസ്റ് ആണെന്നും സൃഷ്ടി നടത്തിയത് മനുഷ്യരേയും മൃഗങ്ങളേയും അകാരണമായി പീഠിപ്പിച്ച് അതുകണ്ട് രസിക്കാനുമാണെന്നുമാണ്. അതല്ലെങ്കിൽ രാമായണം, മഹാഭാരതം, illyad മുതലായ മതഗ്രന്ഥ്ങ്ങൾ പോലെ ബൈബിളും വെറും ഒരു മിത്ത് മാത്രമാണ് - Harry Potter കഥകൾ പോലെ ഒരു bestseller മിത്ത്.
എന്റെ ഈ പ്രഭാഷണം നിങ്ങൾക്ക് ചിന്തിക്കുവാൻ ഇട നൽകിയെങ്കിൽ ദയവു ചെയ്ത് ഇത് ഷെയർ ചെയ്യുക സബ്സ്ക്രൈബ് ചെയ്യുക.,